Svenja Schulze

Svenja Schulze (* 29. septembra 1968 w Düsseldorfu) je němska politikarka Socialdemokratiskeje strony Němskeje (SPD), kotraž bě wot 8. decembra 2021 hač do 6. meje 2025 zwjazkowa ministerka za hospodarske zhromadne dźěło a wuwiće w kabineće Scholz. Wona je wot 2021 čłonka zwjazkoweho sejma.

Schulze je wot 1988 čłonka SPD. Jako młoda politikarka bě mjez 1993 a 1997 předsydka Młodych socialistow w SPD („Jusos“) Sewjerorynsko-Westfalskeje. Wona bě wot 1997 do 2000 kaž tež znowa wot 2004 hač do 2018 zapósłanča w krajnym sejmje Sewjerorynsko-Westfalskeje. Wot 15. julija 2010 do 30. junija 2017 bě ministerka za inowaciju, wědomosć a slědźenje Sewjerorynsko-Westfalskeje pod ministerskej prezidentku Hannelore Kraft a wot 14. měrca 2018 do 8. decembra 2021 zwjazkowa ministerka za wobswět, přirodoškit a wěstotu reaktorow w kabineće Merkel IV.

Při wólbach do zwjazkoweho sejma dnja 26. septembra 2021 bě wona direktna kandidatka swojeje strony we wólbnym wokrjesu 129 (Münster) a dósta w tutym 24,1 % wotedatych hłosow. Tež w februarje 2025 zaćahny přez krajnu lisćinu SPD do zwjazkoweho sejma.

 Wotkazaj 

 Oficielna webstrona 

Kategorija:Žona
Kategorija:Rodź. 1968
Kategorija:Němc
Kategorija:Němski wobswětowy minister
Kategorija:Zwjazkowy minister za hospodarske zhromadne dźěło a wuwiće
Kategorija:Čłon SPD
Kategorija:Wosoba (Düsseldorf)
Kategorija:Wosoba (Münster)
Kategorija:Politikar (21. lětstotk)